Diari Oficial de la Generalitat Valenciana


Sumari del DOGV 5007, del 17-05-2005 (2005/4856)

RESOLUCIÓ de 21 d'abril de 2005, de la Conselleria de Cultura, Educació i Esport de la Generalitat Valenciana i la Diputació Provincial d'Alacant, per la qual es resol definitivament l'ampliació del Pla d'Inversions corresponent a l'Addenda del conveni de col·laboració per a l'execució d'instal·lacions esportives entre la conselleria de Cultura i Educació i les diputacions provincials d'Alacant, Castelló i València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5007

Data del DOGV
:   17-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4856


Data del document
:   21-04-2005

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * Conselleria Cultura, Educació i Esport
    * cooperació administrativa
    * administració local
    * instal·lació esportiva
    * administració regional

RESOLUCIÓ de 21 d'abril de 2005, de la Conselleria de Cultura, Educació i Esport de la Generalitat Valenciana i la Diputació Provincial d'Alacant, per la qual es resol definitivament l'ampliació del Pla d'Inversions corresponent a l'Addenda del conveni de col·laboració per a l'execució d'instal·lacions esportives entre la conselleria de Cultura i Educació i les diputacions provincials d'Alacant, Castelló i València. [2005/X4856]
  
El 25 de juliol del 2001, el conseller de Cultura i Educació i els presidents de les tres diputacions provincials de la Comunitat Valenciana van firmar el conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, així com les bases per a la formació i gestió del Pla d'Instal·lacions Esportives 2001.
  
El 23 d'abril del 2003 es va firmar l'addenda al dit conveni i es va ampliar la dotació econòmica inicial del Pla d'Instal·lacions Esportives per a les tres províncies, en 2.848.725,56 euros per a la província d'Alacant, 1.899.150,40 euros per a la província de Castelló i 4.747.875,97 euros per a la província de València.
  
En la clàusula novena del conveni s'establia que, a proposta de la Comissió Mixta es determinarien els projectes d'obres a incloure i els pressupostos subvencionats, i el pla era aprovat per resolució definitiva conjunta de la Conselleria de Cultura, Educació i Esport i cada diputació provincial.
  
La Comissió Mixta, el 14 d'abril de 2004, en compliment del que disposa la clàusula octava del conveni, va aprovar amb caràcter provisional la convocatòria de subvencions corresponent a l'ampliació del Pla d'Instal·lacions Esportives per a la província d'Alacant.
  
La Diputació Provincial d'Alacant en el Ple del dia 29 de juliol de 2004, aprova els projectes d'obres i pressupostos subvencionats i autoritza el president d'esta a firmar la resolució definitiva amb el conseller de Cultura, Educació i Esport.
  
La Comissió Mixta, en la seua reunió de 10 de gener de 2005, proposa elevar a resolució definitiva l'acord anteriorment indicat.
  
Per això, una vegada formalitzats els actes d'instrucció corresponents, i en virtut del que disposen els articles 40 i 45 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, es resol:
  
Primer. Incloure en el Pla d'Instal·lacions Esportives els municipis compresos com a annex al present acord, d'acord amb la distribució següent:
  
Aportació Generalitat: 2.848.725,12 euros
  
Aportació Diputació de Castelló: 2.848.725,12 euros
  
Aportació Ajuntament: 2.848.725,12 euros
  
Segon. Els ajuntaments beneficiaris hauran de complir les obligacions contingudes en el conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, així com les bases per a la formació i gestió del Pla d'Instal·lacions Esportives.
  
Tercer. Ordenar que, en compliment del que establix la clàusula novena del conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, i en la base 9.5 de les bases per a la formació i gestió del Pla d'Instal·lacions Esportives 2001, es procedisca a publicar esta resolució en el Diari Oficial de la Generalitat Valenciana i en el Butlletí Oficial de la Província d'Alacant.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei Reguladora de la Jurisdicció Contenciosa Administrativa, la present resolució posa fi a la via administrativa. Excepte per les administracions públiques, podrà ser recorreguda en reposició en el termini d'un mes a comptar des de l'endemà de la publicació davant el conseller de Cultura, Educació i Esport i/o davant la Diputació Provincial d'Alacant, o bé es podrà plantejar directament recurs contenciós administratiu en el termini de dos mesos a comptar des de l'endemà de la publicació.
  
València, 21 d'abril de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
El president de la Diputació Provincial d'Alacant,